Kaldaveetaimed
Kaldaveetaimed ehk helofüüdid on need taimed, mille alamosa asub kevadest sügiseni vees. Sügisel taimede maapealsed osad surevad ja ebasoodsad perioodid (tavaliselt talve) elavad nad üle mudas asuvate uuenemispungade kaudu. Enamik helofüüte on püsikud, mis paljunevad hästi vegetatiivselt risoomil asuvate pungade kaudu. Nende hulka kuuluvad pilliroog, järvkaisel ehk kõrkjas, soo-alss, konnaosi, kalmus, hundinuiad, luigelill, haruline jõgitakjas, suur tulikas, mõned tarnaliigid ja muud.